કથાવિરામની ક્ષણે સંસ્થાના પ્રમુખ ડો. હસમુખ પટેલે જણાવ્યું કે આજે અહીં ભક્તિની વસંત બેઠી છે. વન મહેકે છે. અસ્તિત્વનો અ-પૂર્વ ઉત્સવ મંડાયો છે. ભક્તિનો પ્રકાશ સૌને અજવાળે છે. અહીં જ ગોકુળ ને અહીં જ વૃંદાવન છે, કૃષ્ણ આપણામાં જ છે ને સ્વયં રાધા. સંસ્થા વતી કલ્પેશભાઈ જાનીનું સન્માન કરતાં હંસાબહેન કોઠારી તરફથી વસ્ત્રાર્પણ, ડો. શૂન્યમ તરફથી શાલ, પુષ્પગુચ્છ અને ડો. શેઠના હસ્તે એક હજાર ડોલર રોકડા અર્પણ કરવામાં આવ્યા હતા. સન્માનના પ્રતિભાવમાં કલ્પેશભાઈએ આભાર અને આનંદ વ્યક્ત કર્યો હતો. કથાનું પૂર્ણ પાન કરનાર બહેનોને લહાણી અપાઈ હતી.